Document ID: 32006D0130

ODLOČBA KOMISIJE
z dne 10. februarja 2006
o spremembi Odločbe Komisije 98/536/ES o določitvi seznama nacionalnih referenčnih laboratorijev za odkrivanje ostankov
(notificirano pod dokumentarno številko C(2006) 330)
(Besedilo velja za EGP)
(2006/130/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 96/23/ES z dne 29. aprila 1996 o ukrepih za nadzor nad nekaterimi snovmi in njihovimi ostanki v živih živalih in živalskih proizvodih ter razveljavitvi direktiv 85/358/EGS in 86/469/EGS ter odločb 89/187/EGS in 91/664/EGS (1), in zlasti člena 14(1) Direktive,
ob upoštevanju naslednjega:
(1)
Priloga k Odločbi Komisije 98/536/ES (2) bi bila morala biti revidirana do 31. decembra 2000. Države članice so reorganizirale svoje laboratorije, da bi izpolnile zahteve iz Direktive 96/23/ES, in pri tem upoštevale zlasti zahtevo, da je treba ostanek ali skupino ostankov dodeliti samo enemu nacionalnemu referenčnemu laboratoriju (NRL).
(2)
Ker je ta reorganizacija končana, bi moral biti zdaj seznam nacionalnih referenčnih laboratorijev v Prilogi k Odločbi 98/536/ES že ustrezno prilagojen. Hkrati bi moral biti seznam nacionalnih referenčnih laboratorijev novih držav članic prilagojen glede na informacije, prejete iz teh laboratorijev.
(3)
Zato je treba Odločbo 98/536/ES ustrezno spremeniti.
(4)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 98/536/ES se nadomesti z besedilom v Prilogi k tej odločbi.
Člen 2
Ta odločba je naslovljena na države članice.
V Bruslju, 10. februarja 2006

Labels: 7
0
18
17